als_Latn dik_Latn sag_Latn
Lideri i Aleancës për Ardhmërinë e Kosovës, Ramush Haradinaj ka thënë se anëtarësimi i Malit të Zi në NATO është lajmë i mrekullueshëm për sigurinë rajonale dhe rrjedhimisht edhe për Kosovën.
Kandidati për kryeministër nga koalicioni PDK-AAK-Nisma, përmes një shkrimi në llogarinë e tij në “Facebook” ka thënë se Kosova dhe Mali i Zi janë shtete mike dhe do ta përfundojnë çështjen e demarkacionit me dialog.
Shkrimi i plotë i Haradinajt:
Me ceremoninë e sotme në selinë e NATO-s, Ballkani tashmë ka edhe një shtet në NATO.
Ky është lajm i mrekullueshëm për sigurinë rajonale, rrjedhimisht edhe për Kosovën. Anëtarësimi i Malit të Zi në NATO është edhe një hap drejt përmirësimit të ambientit të sigurisë në rajonin tonë, edhe një hap drejt kontributit rajonal në sigurinë globale.
Hapi përfundimtar për sigurinë rajonale është anëtarësimi i Kosovës në NATO, duke uruar që edhe Maqedonia do ta arrijë këtë së shpejti, ndërsa Serbia të fillojë sa më shpejt politikat bashkëpunuese.
Qeveria e Kosovës, pas 11 qershorit, do të forcojë marrëdhëniet bilaterale dhe multilaterale me fqinjtë, bazuar në parimet e fqinjësisë së mirë dhe të barabartë. Me Malin e Zi jemi shtete mike dhe do të përfundojmë edhe çështjen e demarkacionit me dialog dhe qasje të përbashkët.
Alternativa jonë strategjike është anëtarësimi në NATO, si kontribut për sigurinë nacionale, paqen në rajon dhe përballimin e kërcënimeve dhe sfidave transnacionale, duke përfshirë këtu edhe përballjen me influencën në rritje të Rusisë në Ballkan.
als_Latn als_Latn als_Latn als_Latn als_Latn als_Latn als_Latn als_Latn